CELEX: 52018JC0026
Language: el
Date: 2018-11-13
Title: Κοινή πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Μεικτής Επιτροπής που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής (ΠΑ) της Δυτικής Όχθης και της Λωρίδας της Γάζας, αφετέρου, όσον αφορά την παράταση του σχεδίου δράσης ΕΕ – ΠΑ

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.11.2018
            JOIN(2018) 26 final
            2018/0382(NLE)
            Κοινή πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Μεικτής Επιτροπής που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής (ΠΑ) της Δυτικής Όχθης και της Λωρίδας της Γάζας, αφετέρου, όσον αφορά την παράταση του σχεδίου δράσης ΕΕ – ΠΑ
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που θα λάβει η Ένωση στη Μεικτή Επιτροπή που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής (ΠΑ) της Δυτικής Όχθης και της Λωρίδας της Γάζας, αφετέρου (εφεξής «ενδιάμεση συμφωνία σύνδεσης»), όσον αφορά την έκδοση απόφασης για την παράταση του σχεδίου δράσης ΕΕ-ΠΑ.
            
            
               2.Πλαίσιο της πρότασης
            
            
               2.1.Η ενδιάμεση συμφωνία σύνδεσης
            
            
               Η ενδιάμεση συμφωνία σύνδεσης για το εμπόριο και τη συνεργασία υπεγράφη στις 24 Φεβρουαρίου 1997 και ετέθη σε ισχύ την 1η Ιουλίου 1997. Η ενδιάμεση συμφωνία σύνδεσης αποτελεί τη νομική βάση για τις διμερείς σχέσεις μεταξύ της ΕΕ και της Παλαιστινιακής Αρχής. Η συμφωνία προβλέπει αδασμολόγητη πρόσβαση των παλαιστινιακών βιομηχανικών προϊόντων στις αγορές της ΕΕ και τη σταδιακή κατάργηση των δασμών στις εξαγωγές της ΕΕ προς την Παλαιστίνη εντός περιόδου πέντε ετών. Σκοπός της συμφωνίας είναι: 
            
            
               –να παρέχει το κατάλληλο πλαίσιο για ολοκληρωμένο διάλογο που θα συμβάλει στην ανάπτυξη στενών σχέσεων μεταξύ των μερών,
            
            
               –να καθορίσει τους όρους της προοδευτικής απελευθέρωσης του εμπορίου,
            
            
               –να στηρίξει την ανάπτυξη ισόρροπων οικονομικών και κοινωνικών σχέσεων μεταξύ των μερών μέσω του διαλόγου και της συνεργασίας,
            
            
               –να συμβάλει στην κοινωνική και οικονομική ανάπτυξη της Δυτικής Όχθης και της Λωρίδας της Γάζας,
            
            
               –να ενθαρρύνει την περιφερειακή συνεργασία με σκοπό την εδραίωση της ειρηνικής συνύπαρξης και της οικονομικής και κοινωνικής σταθερότητας,
            
            
               –να προωθήσει τη συνεργασία σε άλλους τομείς αμοιβαίου ενδιαφέροντος.
            
            
               2.2.Η Μεικτή Επιτροπή
            
            
               Η ενδιάμεση συμφωνία σύνδεσης προβλέπει τη σύσταση Μεικτής Επιτροπής, η οποία έχει την εξουσία να λαμβάνει αποφάσεις στις περιπτώσεις που προβλέπονται στη συμφωνία, καθώς και στις άλλες περιπτώσεις που είναι αναγκαίες για την επίτευξη των στόχων που ορίζονται σε αυτή. Οι αποφάσεις είναι δεσμευτικές για τα μέρη. Επίσης, η Μεικτή Επιτροπή δύναται να διατυπώνει συστάσεις για την επίτευξη των κοινών στόχων και την ομαλή λειτουργία της παρούσας συμφωνίας. Η προεδρία της Μεικτής Επιτροπής ασκείται εναλλακτικά από την ΕΕ και την Παλαιστινιακή Αρχή, σύμφωνα με τους όρους που καθορίζονται στον εσωτερικό κανονισμό της. Η Μεικτή Επιτροπή συνεδριάζει τουλάχιστον μία φορά ετησίως και όταν το απαιτούν οι περιστάσεις, με πρωτοβουλία του προέδρου της.
            
            
            
               2.3.Προβλεπόμενη πράξη της Μεικτής Επιτροπής
            
            
               Η Μεικτή Επιτροπή πρόκειται να εγκρίνει σύσταση σχετικά με την παράταση του σχεδίου δράσης ΕΕ-ΠΑ (εφεξής «η προβλεπόμενη πράξη»). Σύμφωνα με το άρθρο 10 του εσωτερικού κανονισμού της Μεικτής Επιτροπής, η σύσταση θα εγκριθεί με γραπτή διαδικασία.
            
            
               Σκοπός της προβλεπόμενης πράξης είναι να παρατείνει κατά τρία έτη την ισχύ του σχεδίου δράσης ΕΕ – ΠΑ, προκειμένου να διασφαλιστεί η συνέχιση της συνεργασίας μεταξύ των δύο μερών. Εάν προκύψει ανάγκη για περαιτέρω παράταση, η Επιτροπή και η Ύπατη Εκπρόσωπος θα πρέπει να εξουσιοδοτηθούν να παρατείνουν το σχέδιο δράσης για άλλη μία τριετία, χωρίς να απαιτείται νέα απόφαση του Συμβουλίου σχετικά με τη θέση που θα πρέπει να λάβει η Ευρωπαϊκή Ένωση στο πλαίσιο της Μεικτής Επιτροπής.
            
            
               3.Θέση που πρέπει να ληφθεί εξ ονόματος της Ένωσης
            
         
         
            
               Η θέση που πρέπει να λάβει η Ευρωπαϊκή Ένωση στη Μεικτή Επιτροπή, η οποία συστάθηκε με την ενδιάμεση συμφωνία σύνδεσης για την έκδοση σύστασης σχετικά με την τριετή παράταση του σχεδίου δράσης ΕΕ-ΠΑ, βασίζεται στο κείμενο της απόφασης που επισυνάπτεται στην παρούσα απόφαση. 
            
            
               Αμφότερα τα μέρη επιβεβαίωσαν επανειλημμένα τον πλούτο και τη ζωτικότητα των σχέσεων μεταξύ της Ευρωπαϊκής Ένωσης και της Παλαιστινιακής Αρχής, καθώς και την πλήρη δέσμευσή τους για την περαιτέρω ανάπτυξη αυτών των σχέσεων σε όλους τους τομείς αμοιβαίου ενδιαφέροντος. 
            
            
               Ως εκ τούτου, η παράταση του σχεδίου δράσης ΕΕ — ΠΑ είναι προς το συμφέρον των μερών.
            
            
            
               3.1.Διαδικαστική νομική βάση 
            
            
               3.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια «πράξεις που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει, επίσης, κείμενα που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .
            
            
               3.1.2.Εφαρμογή στην προκειμένη περίπτωση
            
            
               Η Μεικτή Επιτροπή είναι όργανο που έχει συσταθεί με συμφωνία, συγκεκριμένα την ενδιάμεση συμφωνία σύνδεσης.
            
            
               Η πράξη την οποία καλείται να θεσπίσει η Μεικτή Επιτροπή είναι πράξη που παράγει έννομα αποτελέσματα. Η προβλεπόμενη πράξη παράγει έννομα αποτελέσματα διότι θα παρατείνει το ισχύον σχέδιο δράσης ΕΕ – ΠΑ για διάστημα τριών ετών. 
            
            
               Ως εκ τούτου, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               3.2.Ουσιαστική νομική βάση
            
            
               3.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προτεινόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
            
               3.2.2.Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της προβλεπόμενης πράξης αφορούν τη συνεργασία με τρίτη χώρα στο πλαίσιο συμφωνίας σύνδεσης και της Ευρωπαϊκής Πολιτικής Γειτονίας.
            
            
               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 217 της ΣΛΕΕ.
            
            
            
               3.3.Συμπέρασμα
            
         
         
            
               Το άρθρο 217 σε συνδυασμό με το άρθρο 218 παράγραφος 9 της ΣΛΕΕ θα πρέπει να αποτελέσουν τη νομική βάση της προτεινόμενης απόφασης.
            
            
               4.Δημοσίευση της προβλεπόμενης πράξης
            
            
               Δεδομένου ότι η πράξη της Μεικτής Επιτροπής θα τροποποιήσει τη διάρκεια ισχύος του σχεδίου δράσης ΕΕ – ΠΑ, κρίνεται σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της, σύμφωνα με τις διαδικασίες της Μεικτής Επιτροπής ΕΕ – ΠΑ.
            
            
               2018/0382 (NLE)
            
            
               Κοινή πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Μεικτής Επιτροπής που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής (ΠΑ) της Δυτικής Όχθης και της Λωρίδας της Γάζας, αφετέρου, όσον αφορά την παράταση του σχεδίου δράσης ΕΕ – ΠΑ
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής και της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας (εφεξής «Ύπατη Εκπρόσωπος»),
            
            
               Εκτιμώντας τα ακόλουθα:
            
            
               (1)Η ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου («η ενδιάμεση συμφωνία σύνδεσης»), υπεγράφη στις 24 Φεβρουαρίου 1997 και ετέθη σε ισχύ την 1η Ιουλίου 1997.
            
            
               (2)Τα μέρη συμφωνούν ότι το υφιστάμενο σχέδιο δράσης εξακολουθεί να αντικατοπτρίζει την προνομιακή εταιρική σχέση ΕΕ-ΠΑ και να στηρίζει την εφαρμογή της ενδιάμεσης συμφωνίας σύνδεσης.
            
            
               (3)Σύμφωνα με το άρθρο 63 της ενδιάμεσης συμφωνίας σύνδεσης, η Μεικτή Επιτροπή μπορεί να λαμβάνει αποφάσεις και να διατυπώνει τις κατάλληλες συστάσεις.
            
            
               (4)Η Μεικτή Επιτροπή πρόκειται να εγκρίνει σύσταση σχετικά με την παράταση κατά τρία έτη του σχεδίου δράσης ΕΕ – ΠΑ με γραπτή διαδικασία.
            
            
               (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της ενδιάμεσης συμφωνίας σύνδεσης, δεδομένου ότι η σύσταση θα παράγει έννομα αποτελέσματα.
            
            
               (6)Η Επιτροπή και η Ύπατη Εκπρόσωπος θα πρέπει να εξουσιοδοτηθούν να παρατείνουν το σχέδιο δράσης για περίοδο επιπλέον τριών ετών εάν προκύψει ανάγκη.
            
            
               (7)Η παράταση του σχεδίου δράσης κατά τρία έτη θα δώσει στα μέρη τη δυνατότητα να προωθήσουν τη συνεργασία τους για τα επόμενα έτη, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
         
         
            
               Η θέση της Ένωσης στη Μεικτή Επιτροπή που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής (ΠΑ) της Δυτικής Όχθης και της Λωρίδας της Γάζας, αφετέρου, όσον αφορά την παράταση του σχεδίου δράσης ΕΕ-ΠΑ, βασίζεται στο σχέδιο σύστασης της Μεικτής Επιτροπής που επισυνάπτεται στην παρούσα απόφαση.
            
            
            
               Άρθρο 2
            
            
               Η Επιτροπή και η Ύπατη Εκπρόσωπος εξουσιοδοτούνται να παρατείνουν το σχέδιο δράσης για περίοδο επιπλέον τριών ετών εάν προκύψει ανάγκη.
            
            
            
               Άρθρο 3
            
            
               Η παρούσα απόφαση απευθύνεται στην Επιτροπή και στην Ύπατη Εκπρόσωπο.
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, υπόθεση C-399/12, ECLI:EU:C:2014:2258, σκέψεις 61 έως 64. 
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.11.2018
            JOIN(2018) 26 final
            Κοινή πρόταση
            ΠΑΡΑΡΤΗΜΑ
            στην
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Μεικτής Επιτροπής που συστάθηκε με την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής (ΠΑ) της Δυτικής Όχθης και της Λωρίδας της Γάζας, αφετέρου, όσον αφορά την παράταση του σχεδίου δράσης ΕΕ – ΠΑ
            
               
         
         
            
               ΠΑΡΑΡΤΗΜΑ
               
                  ΣΥΣΤΑΣΗ αριθ. XXX ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΟΑΠ με την οποία εγκρίνεται η παράταση του σχεδίου δράσης ΕΕ-ΠΑ [XXX 2018]
            
            
            
            
            
               Η ΜΕΙΚΤH ΕΠΙΤΡΟΠH, 
            
            
               Έχοντας υπόψη την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου (εφεξής «η ενδιάμεση συμφωνία σύνδεσης»), 
            
            
            
               Εκτιμώντας τα ακόλουθα:
            
            
            
               (1)Η ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου («η ενδιάμεση συμφωνία σύνδεσης»), υπεγράφη στις 24 Φεβρουαρίου 1997 και ετέθη σε ισχύ την 1η Ιουλίου 1997.
            
            
               (2)Σύμφωνα με το άρθρο 63 της ενδιάμεσης συμφωνίας σύνδεσης, η Μεικτή Επιτροπή μπορεί να λαμβάνει αποφάσεις και να διατυπώνει τις κατάλληλες συστάσεις.
            
            
               (3)Το άρθρο 10 του εσωτερικού κανονισμού της Μεικτής Επιτροπής προβλέπει τη δυνατότητα λήψης αποφάσεων μέσω γραπτής διαδικασίας μεταξύ συνόδων, εφόσον συμφωνούν αμφότερα τα μέρη.
            
            
               (4)Η παράταση του σχεδίου δράσης ΕΕ-ΠΑ για τρία έτη θα δώσει στα μέρη τη δυνατότητα να προωθήσουν τη συνεργασία τους για τα επόμενα έτη.
            
            
            
               ΣΥΝΙΣΤΑ:
            
            
               Άρθρο 1
            
            
               Η Μεικτή Επιτροπή συνιστά, με γραπτή διαδικασία, να παραταθεί το σχέδιο δράσης ΕΕ- ΠΑ για τρία έτη από την ημερομηνία έγκρισης της παράτασης.
            
            
            
               (Τόπος), xx,  [xxxxx 2018].
            
         
         
            
            
               Για τη Μεικτή Επιτροπή ΕΕ — ΠΑ
            
            
               Ο Πρόεδρος
            
            
               ***